Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Taistelu Jerusalemin Temppelivuoren hallinnasta on kiihtynyt viime viikkoina.
Temppelivuorta hallinnoiva waqf -
uhmaa Israelin asettamia sisäänkäynti- ja turvallisuusohjeita.
Islamistit lennättivät jälleen räjähteitä kuljettavan ilmapallorykelmän -
Gazasta kohti Israelin aluetta.
Vastatoimena Israel pommitti Hamas-kohteita Pohjois-Gazassa.
Presidentti Ruhani: neuvottelut tai kompromissit eivät ole mahdollisia -
USA:n kanssa, koska maa väitetysti yrittää kaataa ajatollahin hallinnon.
Taistelu Jerusalemin Temppelivuoren hallinnasta on kiihtynyt viime viikkoina.
Temppelivuorta hallinnoiva islamilainen waqf -
uhmaa Israelin sisäänkäynti- ja turvallisuusohjeita.
Temppelivuorella sijaitsevat nykyisin al-Aksan moskeija ja Kalliomoskeija.
Aiemmin siellä sijaitsivat molemmat Raamatun temppelit.
Waqf on hallinnoinut sisäänkäyntiä siitä asti, -
kun muslimit valloittivat Jerusalemin kristityiltä vuonna 1187.
Vanhankaupunki tuli Israelille kuuden päivän sodassa vuonna 1967.
Sen jälkeen Israel otti nopeasti haltuunsa koko Jerusalemin.
Israelin johtajat halusivat estää konfliktin laajenemisen, -
joten he luovuttivat Temppelivuoren hallinnollisen vallan waqfille -
"status quo ante bellum" -järjestelyssä.
Se on latinaa ja tarkoittaa: "kuten asiat olivat ennen sotaa".
Siksi nykyään ainoastaan muslimit saavat rukoilla alueella, -
jota kolme yksijumalista uskontoa pitävät pyhänä.
Muilta rukoileminen on kielletty häätämisen ja jopa vankeuden uhalla.
Taistelu Jerusalemin Temppelivuoren hallinnasta on sytyttänyt -
useita väkivallan aaltoja israelilaisia vastaan.
Kaksi väkivaltaisinta ovat olleet toinen intifada vuosina 2000―2005 -
ja "yksinäisten susien" intifada vuosina 2015―2016.
Jälkimmäinen on laantunut, mutta alueen hallintaan liittyvät jännitteet -
ovat yhä Israelin ja arabien konfliktin ydinkysymys.
Nyt waqfin ja Israelin poliisin välille on syntynyt kiista muuripihasta -
Temppelivuoren koilliskulmassa. Se on yhteydessä Kultaiseen porttiin, -
joka on koko alueen ainoa itäportti.
Toisen intifadan aikana vuonna 2003 Israel sulki tilan, -
kun poliisitutkinnassa selvisi, että sitä hallitsi Hamas-kytköksinen ryhmä, -
joka opetti radikaalia ideologiaa ja väkivaltaa vääräuskoisia vastaan.
Viime viikkojen aikana waqf on uhmannut Israelin päätöstä -
ja järjestänyt tilassa kokoontumisia ja rukousprotesteja.
Jordanian nimittämä waqf-neuvosto vannoo pitävänsä sen avoinna -
oikeuden useista kielloista huolimatta.
Asian vuoksi Israelin poliisi pidätti kaksi islamin uskonoppinutta.
Olimme pidätettyinä kello 5.00:stä 17.00:ään.
Meitä kuulusteltiin 12 tuntia liittyen Bab al-Rahma -pihaan.
Waqfin neuvoston puheenjohtaja Abdel-Azeem Salhab sanoo, -
että muuripiha pysyy auki muslimeille, -
vaikka Israel on määrännyt tilan suljettavaksi maanantaihin mennessä.
Salhab kiisti Israelin oikeusistuinten tuomiovallan Temppelivuorella.
Silti hän vaati Israelia antamaan waqfille kunnostusluvan tilaa varten -
ja kumoamaan waqf-viranomaisten, vartijoiden ja muslimien pääsykiellot.
Juutalaiset uskovat, että Messias saapuu Jerusalemiin -
juuri Kultaisen portin kautta.
Siksi osmanisulttaani Suleiman Suuri muurasi portin umpeen vuonna 1541 -
ja perusti sen eteen hautausmaan, -
ettei väärä messias pääse portista Temppelivuorelle.
Uutinen Etelä-Israelista: Islamistit lennättivät jälleen -
räjähteitä kuljettavan ilmapallo- rykelmän Gazasta kohti Israelia.
Pommi kuitenkin irtosi kesken lennon ja räjähti Eshkolin kunnan alueella.
Läheisen israelilaiskylän asukkaat kertoivat kuulleensa räjähdyksiä.
Loukkaantumisia ja vahinkoja ei tullut tietoon.
Israelin ilmavoimat iski vastatoimena Hamasin-kohteisiin Pohjois-Gazassa.
Israelin puolustusvoimat: "Pidämme Hamas-terrorijärjestöä -
vastuussa kaikesta Gazasta lähtöisin olevasta terroritoiminnasta.
Vastaamme määrätietoisesti, jos joku yrittää vahingoittaa Israelin siviilejä."
Islamistinen Hamas tapasi vierailevaa Egyptin delegaatiota Gazassa.
Hamas sanoi, ettei se halua kärjistää jännitteitä Israelin kanssa.
Hamas-virkailijat kuitenkin korostivat Egyptin delegaatiolle, -
että Israelin täytyy noudattaa tulitaukosopimuksen ehtoja -
tai muuten tilanne leimahtaa nopeasti täysimittaiseksi yhteenotoksi.
Samaa painotti Hamas-johtaja Haniya medialle delegaation tapaamisen alla.
Jos miehittäjä Israel tai Netanjahu pohtii sotaseikkailuja Gazaa vastaan -
Israelin vaalien aikana, he maksavat sellaisen hinnan, -
joka saa heidät perääntymään.
Gazalaislähteiden mukaan Hamas- johtajat Haniya ja Yahya Sinwar -
kertoivat Egyptin delegaatiolle, etteivät he suostu antamaan -
Gazan asukkaiden nähdä nälkää Israelin vaalien takia.
Lähteet kertoivat, että egyptiläiset ovat nyt viemässä sanomaa Israelille -
ja palaavat pian mukanaan Israelin vastaus Hamasin vaatimuksiin.
Israelin pääministeri Netanjahu allekirjoitti tänään määräyksen, -
jossa Hamas-kytköksinen Al-Aksa- kanava luokitellaan terrorijärjestöksi.
Taustalla ovat Israelin terrorismin- torjuntalaki sekä suositukset -
tiedustelupalvelu Shin Betiltä -
ja puolustusministeriön alaiselta talousterrorismia torjuvalta yksiköltä.
Suositus tuli Shin Betin paljastettua, -
että Hamas on rekrytoinut militantteja kanavan kautta.
Hamas ei tuoreeltaan vastannut TV7:n kommenttipyyntöön.
Vielä uutinen Iranista: Presidentti Ruhani julisti, -
etteivät neuvottelut tai kompromissit ole mahdollisia USA:n kanssa, -
koska maa väitetysti yrittää kaataa ajatollahin hallinnon.
Ruhani viittasi aamulla tv-puheessa Amerikan vaatimukseen, -
että Iranin tulisi palata vuoden 1979 vallankumousta edeltäneeseen tilaan.
Ruhanin mukaan sitä ei ikinä tule tapahtumaan.
Ruhani korosti myös, että mailla on niin suuria erimielisyyksiä, -
etteivät neuvottelut ja kompromissit ole mahdollisia.
Kiitos seurasta! Meitä voi katsoa myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Lisää ajantasaista tietoa YouTubessa ja Facebookissa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa. Huomiseen.
Suomennos: Marianne Tenetz